



Η Διαχειριστική Επιτροπή του Κληροδοτήματος 





«Σπυρ. Φ. Αντύπα Yπέρ της Κεφαλληνίας»
Α ν α κ ο ι ν ώ ν  ε  ι
Την πρόσκληση εκδήλωσης ενδιαφέροντος για την εκμίσθωση, της υπ’ αριθ. 2 διώροφης μεζονέτας του Κτιρίου Γ’ του οικοδομικού συγκροτήματος ιδιοκτησίας του Κληροδοτήματος, ευρισκομένη στην Κηφισιά Αττικής, επί των οδών Λεβίδου και Δηληγιάννη, αποτελούμενη από:
α) Στο ισόγειο, από ένα μεγάλο LIVING ROOM, τραπεζαρία, κουζίνα, W.C., κλιμακοστάσιο εσωτερικό και τρεις βεράντες , επιφάνειας 117 τ.μ.

β) Στον α’ όροφο, από τρεις κοιτώνες, δύο λουτρά, κλιμακοστάσιο εσωτερικό και δύο βεράντες, επιφάνειας 88 τ.μ.

Συνολική επιφάνεια ισογείου και α’ ορόφου 205 τ.μ.

γ) Στο υπόγειο, από τρεις αποθήκες, λεβητοστάσιο και γκαράζ, συνολικής επιφάνειας υπογείου 125 τ.μ.

Η μεζονέτα συνολικής επιφάνειας 330 τ.μ. έχει σύνδεση με το δίκτυο φυσικού αερίου. 
Οι όροι της μίσθωσης είναι οι παρακάτω:

1.-  Η διάρκεια της μισθώσεως ορίζεται τριετής, θα αρχίζει την……….. 2026 και θα λήγει την ……………2029, με δυνατότητα ανανέωσης, κατόπιν συμφωνίας και των δύο μερών. Ο μισθωτής υποχρεούται να παραδώσει το μίσθιο χωρίς αντίρρηση και χωρίς άλλη προειδοποίηση, όχληση σε καλή κατάσταση, όπως το παρέλαβε.

2.- Το μηνιαίο μίσθωμα συμφωνείται για το πρώτο έτος της μισθώσεως ( …………………..-2026 έως  ……………-2027) στο ποσό των …………………. ευρώ (…………………€ ). Το εν λόγω μίσθωμα θα αναπροσαρμόζεται ετησίως κατά το ύψος της μεταβολής του Δείκτη Τιμών Καταναλωτή, όπως αυτός καθορίζεται από τη Γενική Γραμματεία της Εθνικής Στατιστικής Υπηρεσίας της Ελλάδος για τους αμέσως προηγούμενους δώδεκα (12) μήνες πλέον τριών (3) μονάδων. Το ανωτέρω ποσοστό ετήσιας αναπροσαρμογής του μισθώματος σε κάθε περίπτωση δεν μπορεί να είναι κατώτερο του τρία (3%) τοις εκατό. Το μίσθωμα θα προκαταβάλλεται εντός του πρώτου τριημέρου κάθε μισθωτικού μήνα στον υπ΄ αριθ.  GR11 0260 3420 0006 5010 0029 154 λογαριασμό Ταμιευτηρίου του εκμισθωτή της ΤΡΑΠΕΖΑΣ EUROBANK ERGASIAS βάσει πάγιας εντολής του μισθωτή, άνευ άλλης οχλήσεως του, ο οποίος υποχρεούται να ειδοποιεί  εγγράφως το Κληροδότημα για κάθε κατάθεση μισθώματος με ηλεκτρονικό μήνυμα (email) επισυνάπτοντας και το σχετικό παραστατικό της Τράπεζας. Όποιες τραπεζικές δαπάνες απαιτηθούν π.χ. καταθέσεις μισθωμάτων μέσω άλλης Τράπεζας, προμήθειες για μεταφορά χρημάτων από το εξωτερικό κλπ. θα βαρύνουν το μισθωτή.  Η  καταβολή του μισθώματος θα αποδεικνύεται μόνον με την έγγραφη απόδειξη κατάθεσης στον ανωτέρω λογαριασμό που θα χορηγεί η ανωτέρω Τράπεζα στο μισθωτή, αποκλειομένου κάθε άλλου αποδεικτικού μέσου. Ο εκμισθωτής διατηρεί το δικαίωμα να αλλάξει τον αριθμό του τραπεζικού λογαριασμού και την τράπεζα στην οποία τηρείται, γνωστοποιώντας την αλλαγή αυτή εγγράφως στο  μισθωτή τουλάχιστον δέκα (10) ημέρες προ της ημερομηνίας καταβολής του μισθώματος.  

3.- Ο μισθωτής δεν απαλλάσσεται της πληρωμής του μισθώματος εάν δεν κάνει χρήση του μισθίου χωρίς υπαιτιότητα του Κληροδοτήματος, εκτός εάν παρακωλύθηκε στη χρήση του μισθίου από λόγους ανωτέρας βίας. 

4.- Ο μισθωτής παραλαμβάνοντας σήμερα τη χρήση του μισθίου δηλώνει ότι είναι της απολύτου αρεσκείας του και κατάλληλο για τη χρήση που το προορίζει, καθώς και τις εγκαταστάσεις του σε άριστη λειτουργία.  Ο εκμισθωτής παραδίδοντας το μίσθιο  στο μισθωτή στην ανωτέρω καλή κατάσταση δεν υπόκειται σε ευθύνη για τυχόν επισκευές ή συντήρηση τούτου, πλην ζημιών προερχομένων από φυσικά αίτια ή ανωτέρω βία.  


5.- Το μίσθιο θα χρησιμοποιηθεί αποκλειστικά για κατοικία του μισθωτή. Απαγορεύεται οποιαδήποτε μετατροπή της χρήσης του μισθίου, καθώς και η ολική ή μερική υπομίσθωσή του, ή η με οποιοδήποτε τρόπο, με ή χωρίς αντάλλαγμα, παραχώρηση της χρήσης του μισθίου σε τρίτους, ή η συγκατοίκηση οποιωνδήποτε τρίτων χωρίς την έγγραφη συναίνεση του εκμισθωτή.  

6.-  Ο μισθωτής  υποχρεούται να κάνει καλή χρήση του μισθίου διατηρώντας το σε καλή κατάσταση ευθυνόμενος σε αποζημίωση του εκμισθωτή για κάθε ζημία που προκλήθηκε από τον ίδιο ή οποιουδήποτε τρίτου εισέλθει σ΄ αυτό, ακόμη και εάν οφείλεται στη συμφωνημένη και συνηθισμένη χρήση του μισθίου.  Ο μισθωτής δεν επιτρέπεται να προβεί σε οποιαδήποτε προσθήκη, τροποποίηση ή μεταρρύθμιση του εκτός εάν πρόκειται για κινητό εξοπλισμό (π.χ. κλιματιστικά, συναγερμός). Σε περίπτωση που κατά παράβαση του ανωτέρω όρου ο μισθωτής επέφερε  μεταρρυθμίσεις, ο εκμισθωτής  δύναται και κατά την κρίση του να αξιώσει την επαναφορά των πραγμάτων στην προηγούμενη καλή και λειτουργική κατάστασή του με δαπάνες του μισθωτή.  


7.- Σιωπηρή αναμίσθωση απαγορεύεται ούτε ισχύει παράταση λόγω τυχόν μελλοντικών διατάξεων που αφορούν τη μίσθωση κατοικίας.


8.-  Ο μισθωτής υποχρεούται να καταβάλει τους δημόσιους και δημοτικούς φόρους, τα τέλη καθαριότητας, φωτισμού, θέρμανσης και γενικά τους λογαριασμούς κατανάλωσης Δ.Ε.Η  και  Ε.ΥΔ.Α.Π. που βαρύνουν το μίσθιο και τυχόν φόρων, τελών και εισφορών που θα επιβληθούν στο μέλλον. Ο μισθωτής υποχρεούται εντός 15 ημερών από την υπογραφή του παρόντος να συμβληθεί ο ίδιος ατομικά με την εταιρεία  ΔΕΗ ή σε άλλη εταιρεία κατά επιλογή του για την ηλεκτροδότηση και στην εταιρεία ΕΥΔΑΠ για την ύδρευση του μισθίου.   Επίσης βαρύνεται με τις κοινόχρηστες δαπάνες για υδροληψία, φωτισμό, κηπουρό, φύλαξη και γενικά όλες τις δαπάνες που αναλογούν στο μίσθιο από τον Κανονισμό του οικοδομικού συγκροτήματος (4.409/1990 συμβόλαιο του Συμ/φου Αθηνών Κων/νου Κωνσταντίνου), του οποίου έλαβε πλήρη γνώση ο μισθωτής.  


9.-  Ο μισθωτής  έχει υποχρέωση να χρησιμοποιεί το μίσθιο κατά τρόπο που να μην θίγει την ησυχία, την υγεία, την εργασία, την ασφάλεια και τα χρηστά ήθη του εκμισθωτή και των λοιπών διαμενόντων στο οικοδομικό συγκρότημα.

10.- Κατά τη λήξη ή τη λύση της μισθώσεως εξ υπαιτιότητας του μισθωτή, αυτός υποχρεώνεται να παραδώσει το μίσθιο με πρωτόκολλο σε καλή κατάσταση, αλλιώς θα κινηθεί εναντίον του διαδικασία εξώσεώς του και θα καταβάλει στο Κληροδότημα ως αποζημίωση χρήσης για κάθε μήνα παραμονής του στο μίσθιο, ποσό ίσο με το τελευταίο καταβαλλόμενο μίσθωμα προσαυξημένο κατά τριάντα τοις εκατό (30%)  από την ημέρα λήξης της  μίσθωσης ή της λύσης της.  Επίσης υποχρεούται ένα μήνα πριν τη λήξη της συμβατικής διάρκειας της μισθώσεως να επιτρέπει σε κατάλληλες ώρες, που θα συμφωνηθούν, την επίσκεψη του μισθίου στους επιθυμούντες να μισθώσουν αυτό, εκτός εάν συμφωνηθεί μεταξύ των συμβαλλομένων η ανανέωση της μίσθωσης για ίσο χρόνο ή και βραχύτερο με τους ίδιους ή επουσιωδώς διαφορετικούς όρους. 

11.- Η τυχόν πρόωρη αποχώρηση του μισθωτή από το μίσθιο πριν από τη λήξη του συμβατικού χρόνου της μισθώσεως, χωρίς την έγγραφη συγκατάθεση του εκμισθωτή, πέραν των αναφερομένων στον 10ο όρο του παρόντος, θα παρέχει επιπροσθέτως σε αυτόν το δικαίωμα να απαιτήσει από το μισθωτή όλα τα μισθώματα έως την εκμίσθωση του μισθίου σε άλλο μισθωτή και τις τυχόν διαφορές μισθωμάτων, καθώς και την κατάπτωση της εγγυήσεως ως ποινικής ρήτρας.


12.- Κάθε τροποποίηση των όρων του παρόντος συμφωνητικού, καθώς και η παράταση της μισθώσεως, θα αποδεικνύονται αποκλειστικά και μόνο εγγράφως αποκλειομένου κάθε άλλου αποδεικτικού μέσου. 


13.-  Η μη τυχόν έγκαιρη ενάσκηση από τον εκμισθωτή οποιουδήποτε δικαιώματός του είτε μία φορά είτε κατ΄ επανάληψη δεν θα σημαίνει παραίτηση του από το δικαίωμα αυτό.

14.-  Ως εγγύηση για την καλή εκτέλεση των όρων της παρούσης μισθώσεως, όπως κάλυψη τυχόν ζημιών ή φθορών που θα προξενηθούν από το μισθωτή ή οποιουδήποτε άλλου εισέλθει σ΄ αυτό, μη πληρωμής λογαριασμών κοινής ωφέλειας, κοινοχρήστων, μισθωμάτων κ.λ.π. υποχρεώσεων που βαρύνουν κατά τα ανωτέρω το μισθωτή,  συμφωνήθηκε το ποσό των …………………. ευρώ (…….€ ), ποσό το οποίο κατέβαλε σήμερα ο μισθωτής στον παραπάνω τραπεζικό λογαριασμό του εκμισθωτή με έμβασμα που επέδειξε στον αντιπρόσωπο του. Η εγγύηση αυτή που θα αναπροσαρμόζεται σε κάθε αύξηση του μισθώματος ώστε να είναι ίση προς ένα (1) μίσθωμα  θα επιστραφεί άτοκα στο μισθωτή  μετά την εμπρόθεσμη, κατά τη λήξη της μισθώσεως, αποχώρησής του από το μίσθιο, την παράδοση του μισθίου & των κλειδιών του και την εκκαθάριση όλων των εκκρεμών λογαριασμών. Ρητά συμφωνείται ότι η εγγύηση αυτή σε καμία περίπτωση δεν μπορεί να συμψηφιστεί προς τα μισθώματα ή άλλες οφειλές του μισθωτή προς τον εκμισθωτή. Η εγγύηση αυτή καταπίπτει υπέρ του εκμισθωτή εάν η μίσθωση διαλυθεί εξ υπαιτιότητας του  μισθωτή ή εάν παραβιάσει οποιοδήποτε όρο του παρόντος και ιδιαίτερα τον όρο της ακριβοχρόνου καταβολής του μηνιαίου μισθώματος.   


15.-  Η μη εμπρόθεσμη προκαταβολή του μισθώματος, όπως συμφωνήθηκε ανωτέρω, καθώς και της βαρύνουσας το μίσθιο αναλογίας επί των δαπανών κοινοχρήστων χώρων ή η παράβαση οποιουδήποτε των όρων του παρόντος, συμφωνουμένων όλων ως ουσιωδών, ή η παράβαση του νόμου παρέχει στον εκμισθωτή το δικαίωμα να λύσει μονομερώς την παρούσα μίσθωση και να εξώσει το μισθωτή από το μίσθιο κατά τη διαδικασία του Κώδικα Πολιτικής Δικονομίας, σε τέτοια δε περίπτωση καταπίπτει η εγγύηση υπέρ του εκμισθωτή ως ποινική ρήτρα και καθίστανται ληξιπρόθεσμα και απαιτητά και τα μη δεδουλευμένα μισθώματα έως το χρόνο εκμίσθωσης του μισθίου σε άλλο μισθωτή και οι τυχόν διαφορές μισθωμάτων.

16.- Την ακριβή τήρηση των όρων του παρόντος συμφωνητικού μισθώσεως εγγυάται   ατομικά ……………………………………………………….,  παραιτούμενος ταυτόχρονα δια του παρόντος της ενστάσεως διζήσεως.  


17.- Η παρούσα μίσθωση διέπεται από τις διατάξεις του Ν. 4.182/2013 «Κώδικας Κοινωφελών Περιουσιών, Σχολαζουσών Κληρονομιών και λοιπές διατάξεις» και συμπληρωματικά από τις διατάξεις του Α.Κ. 
Αργοστόλι, 10 Δεκεμβρίου 2025


Ο Γραμματέας 






Η Πρόεδρος


Λ. Σιμάτος







Ιλ. Τζανετάτου

